|  |  |
| --- | --- |
| **Α.Σ. ΧΡΥΣΟΧΩΡΙΟΥ Ν. ΚΑΒΑΛΑΣ «NESPAR»** Δ/νση: 4ο Χιλιόμετρο της Εθνικής οδού Χρυσούπολης – Κεραμωτής, Καβάλα, Τ.Κ. 64200email: info@nespar.gr, τηλ.: +30 25910 61779Φαξ: +30 25910 61977 Υπεύθυνος Επικοινωνίας: κ. Κώστας Μαραγκόζης | Χρυσούπολη, 31/7/2019 |

**ΑΞΙΟΛΟΓΗΣΗ ΠΡΟΓΡΑΜΜΑΤΟΣ EU FRUITS**

**ΑΝΑΛΥΤΙΚΗ ΔΙΑΚΗΡΥΞΗ**

Ο Αγροτικός Συνεταιρισμός Χρυσοχωρίου Ν. Καβάλας «NESPAR», ως επικεφαλής συντονιστής του σχήματος αποτελούμενου από τους:

1. Αγροτικό Συνεταιρισμό Χρυσοχωρίου Ν. Καβάλας «NESPAR»
2. Αγροτικό Συνεταιρισμό Σπαραγγοπαραγωγών ΝΕΣΤΟΣ,
3. Αγροτικό Συνεταιρισμό Οπωρικών Βελβεντού «Η ΔΗΜΗΤΡΑ»,
4. Αγροτικό Συνεταιρισμό Κοινότητας Φλαμουρίας,
5. Αγροτικό Συνεταιρισμό Σταφυλοπαραγωγών Παγγαίου – ΣΥΜΒΟΛΟ και
6. CYPROFRESH CYPRUS SEDIGEP,

προσκαλεί φυσικά πρόσωπα, εταιρείες ή συμπράξεις αυτών, οι οποίοι/ες πληρούν τις προϋποθέσεις, να καταθέσουν τις προσφορές τους για την Αξιολόγηση των Αποτελεσμάτων των Δράσεων του Προγράμματος «**EU FRUITS - Ενέργειες προώθησης κατανάλωσης φρούτων & λαχανικών σε Ελλάδα, Γερμανία & Πολωνία**» στο πλαίσιο του Κανονισμού (ΕΚ) 1144/2014 του Συμβουλίου & του Κανονισμού (ΕΚ) 1831/2015 της Επιτροπής, περί ενεργειών ενημέρωσής και προώθησης αγροτικών προϊόντων στην Εσωτερική Αγορά.

1. **Προϋπολογισμός:**

O συνολικός μέγιστος προβλεπόμενος προϋπολογισμός του παρόντος διαγωνισμού ανέρχεται στο ποσό των πενήντα τριών χιλιάδων πεντακοσίων ευρώ (51.000,00€) πλέον Φ.Π.Α.

Αναλυτικά ο επιμερισμός των δαπανών ανά έτος υλοποίησης του έργου διαμορφώνεται ως εξής

Έτος 1 17.000,00€ πλέον Φ.Π.Α.

Έτος 2 17.000,00€ πλέον Φ.Π.Α.

Έτος 3 17.000,00€ πλέον Φ.Π.Α.

1. **Αντικείμενο:**

Αντικείμενο του παρόντος έργου είναι η Αξιολόγηση των Αποτελεσμάτων των Δράσεων του Προγράμματος «EU FRUITS - Ενέργειες προώθησης κατανάλωσης φρούτων & λαχανικών σε Ελλάδα, Γερμανία & Πολωνία» στο πλαίσιο του Κανονισμού (ΕΕ) 1144/2014 σχετικά με τις ενέργειες ενημέρωσης και προώθησης που αφορούν τα γεωργικά προϊόντα και εφαρμόζονται στην εσωτερική αγορά και σε τρίτες χώρες.

Συγκεκριμένα, το εν λόγω έργο έχει ως βασικό αντικείμενο την αξιολόγηση της ποιοτικής διάστασης του Προγράμματος «EU FRUITS - Ενέργειες προώθησης κατανάλωσης φρούτων & λαχανικών σε Ελλάδα, Γερμανία & Πολωνία» με την μέτρηση των συγκεκριμένων αποτελεσμάτων και δεικτών του Προγράμματος αναφορικά με την ενίσχυση της αναγνωσιμότητας των ενεργειών ενημέρωσης στις αγορές στόχους.

Ο **γενικός στόχος** του υλοποιούμενου Προγράμματος είναι η ενημέρωση των ομάδων-στόχων στις επιλεγμένες χώρες για τα οφέλη κατανάλωσης φρούτων και λαχανικών στο πλαίσιο μιας ισορροπημένης διατροφής, αλλά και η αύξηση του μεριδίου αγοράς των ευρωπαϊκών φρούτων και λαχανικών, μέσα από την παρουσίαση των μεθόδων παραγωγής, των ελέγχων ποιότητας, της εξαιρετικής γεύσης και της θρεπτικής τους αξίας.

Οι **ειδικοί στόχοι** του Προγράμματος EU FRUITS είναι:

**1ος στόχος:** *Αύξηση της ευαισθητοποίησης σχετικά με τα οφέλη για τον οργανισμό από την κατανάλωση φρούτων και λαχανικών μέσω της έκθεσης του προγράμματος σε καταναλωτικό κοινό 8.000.000 ατόμων έως το τέλος του 3ου έτους του προγράμματος*

**2ος στόχος:** *Αύξηση της κατανάλωσης φρούτων και λαχανικών μεταξύ των ωφελούμενων του προγράμματος κατά 10% έως το τέλος του 3ου έτους του προγράμματος*

**3ος στόχος:** *Αύξηση εξαγωγών των προωθούμενων προϊόντων στις αγορές-στόχους κατά 5% έως το τέλος 3ης φάσης του προγράμματος*

Η υλοποίηση του Προγράμματος περιλαμβάνει την ανάπτυξη και υποβολή δύο ενδιάμεσων και μίας τελικής έκθεσης αξιολόγησης, οι οποίες αποτελούν και αντικείμενο της παρούσας πρόσκλησης εκδήλωσης ενδιαφέροντος. Οι εκθέσεις θα υποβάλλονται στις αρμόδιες αρχές επίβλεψης και θα περιλαμβάνουν όλα τα απαραίτητα στοιχεία για τον έλεγχο πορείας υλοποίησης του έργου.

Ο Ανάδοχος θα πρέπει να συγκεντρώσει ικανές απαντήσεις οι οποίες στη συνέχεια θα μπορέσουν να αξιοποιηθούν από τον προτείνουσα οργάνωση ώστε να μπορέσει αφενός να αξιολογήσει το Πρόγραμμα και αφετέρου να μετρηθούν τα αποτελέσματα του καθώς και να μπορέσουν να εξαχθούν αποτελέσματα αναφορικά με την αντίδραση των καταναλωτών απέναντι στο συγκεκριμένο προϊόν προώθησης.

Οι εργασίες του αναδόχου περιλαμβάνουν τα ακόλουθα στοιχεία καταγραφής/αξιολόγησης:

* + Διαμόρφωση, διανομή και επεξεργασία ερωτηματολογίων σε συμμετέχοντες στις δράσεις / εκδηλώσεις που θα πραγματοποιηθούν στο πλαίσιο του Προγράμματος,
	+ Διαμόρφωση και επεξεργασία συγκεκριμένων ερωτήσεων αξιολόγησης στην ιστοσελίδα του Προγράμματος,
	+ Διαμόρφωση, αποστολή και επεξεργασία ερωτηματολογίου κατά την ολοκλήρωση του Προγράμματος σε εγγεγραμμένους χρήστες ιστοσελίδας, social media κοκ
	+ Καταγραφή και αξιολόγηση πορείας εξέλιξης Προγράμματος και επίτευξης στόχων ανά έτος
	+ Καταγραφή προκλήσεων/ κινδύνων απόκλισης από προβλεπόμενες δράσεις και στόχους Προγράμματος
	+ Κάθε άλλη απαιτούμενη ενέργεια για την αποτελεσματική αξιολόγηση του Προγράμματος με βάση τα αναφερόμενα στον Κανονισμό 1144/2015 και τους Εφαρμοστικούς του Κανονισμούς

Παραδοτέα του έργου είναι τρεις (3) ετήσιες εκθέσεις αξιολόγησης της ποιότητας του προγράμματος και της επίτευξης των τιθέμενων στόχων του. Συγκεκριμένα:

1. 1η Έκθεση αξιολόγησης των δράσεων του Προγράμματος, με την ολοκλήρωση του 1ου έτους
2. Ενδιάμεση Έκθεση αξιολόγησης του Προγράμματος, με την ολοκλήρωση του 2ου έτους
3. Τελική Έκθεση αξιολόγησης του Προγράμματος, με την ολοκλήρωση του 3ου έτους
4. **Δικαίωμα συμμετοχής:**

Φυσικά ή νομικά πρόσωπα, ενώσεις ή κοινοπραξίες αυτών που υποβάλλουν κοινή προσφορά, που είναι εγκατεστημένα στα κράτη – μέλη της Ευρωπαϊκής Ένωσης ή στα κράτη – μέλη της Συμφωνίας για τον Ευρωπαϊκό Οικονομικό Χώρο ή στα κράτη – μέλη που έχουν κυρώσει τη Συμφωνία περί Δημοσίων Συμβάσεων του Παγκόσμιου Οργανισμού Εμπορίου, η οποία κυρώθηκε από την Ελλάδα με το Ν. 2513/97 (ΦΕΚ 139/Α), υπό τον όρο ότι η σύμβαση καλύπτεται από την ΣΔΣ, ή σε τρίτες χώρες που έχουν συνάψει ευρωπαϊκές συμφωνίες με την ΕΕ. Δικαιούμενοι συμμετοχής είναι επίσης τα νομικά πρόσωπα που έχουν συσταθεί με τη νομοθεσία κράτους – μέλους της ΕΕ ή του ΕΟΧ ή κράτους – μέλους που έχει υπογράψει την ΣΔΣ ή τρίτης χώρας που έχει συνάψει ευρωπαϊκή συμφωνία με την ΕΕ και έχουν την κεντρική τους διοίκηση ή την κύρια εγκατάστασή τους ή την έδρα τους στο εσωτερικό μιας εκ των ανωτέρω χωρών.

Οι συμμετέχοντες στο διαγωνισμό θα πρέπει να δραστηριοποιούνται σε σχετικές υπηρεσίες.

Οι ενώσεις ή κοινοπραξίες οικονομικών φορέων μπορούν να υποβάλουν προσφορά ή να εμφανίζονται ως υποψήφιοι. Οι ενώσεις ή κοινοπραξίες δεν υποχρεούνται να περιβληθούν με ορισμένη νομική μορφή για την υποβολή της Προσφοράς τους. Η επιλεγείσα ένωση ή κοινοπραξία είναι δυνατόν να υποχρεωθεί από την Αναθέτουσα Αρχή να περιβληθεί σε συγκεκριμένη νομική μορφή, εάν της ανατεθεί η σύμβαση, στο μέτρο που η περιβολή αυτής της νομικής μορφής είναι αναγκαία για την ορθή εκτέλεση της σύμβασης.

Φυσικό ή νομικό πρόσωπο που συμμετέχει αυτόνομα ή μαζί με άλλα φυσικά ή νομικά πρόσωπα στο διαγωνισμό, δεν μπορεί να μετέχει ως μέλος ή/και υπεργολάβος σε περισσότερες της μίας προσφοράς.

1. **Κριτήριο ανάθεσης:**

Κριτήριο ανάθεσης η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής.

1. **Διάρκεια:**

Από την ημερομηνία υπογραφής της σύμβασης μέχρι τη λήξη της περιόδου υλοποίησης του προγράμματος ήτοι τις 31/12/2021.

1. **Χρόνος και Τρόπος υποβολής προσφορών:**

Οι προσφορές υποβάλλονται από τους ενδιαφερόμενους μέχρι την καταληκτική ημερομηνία και ώρα που ορίζει η παρούσα πρόσκληση εκδήλωσης ενδιαφέροντος σε σφραγισμένο φάκελο, έξω από τον οποίο θα αναγράφονται ευκρινώς τα πλήρη στοιχεία του προσφέροντα και τα εξής:

**ΠΡΟΣΦΟΡΑ**

ΠΡΟΣ: ΑΓΡΟΤΙΚΟ ΣΥΝΕΤΑΙΡΙΣΜΟ ΧΡΥΣΟΧΩΡΙΟΥ Ν. ΚΑΒΑΛΑΣ NESPAR

4ο Χιλιόμετρο της Εθνικής οδού Χρυσούπολης – Κεραμωτής, Καβάλα, Τ.Κ. 64200

ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ ΤΟΥ ΕΡΓΟΥ:

«ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΩΝ ΔΡΑΣΕΩΝ ΤΟΥ ΠΡΟΓΡΑΜΜΑΤΟΣ «EU FRUITS - Ενέργειες προώθησης κατανάλωσης φρούτων & λαχανικών σε Ελλάδα, Γερμανία & Πολωνία»»

ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: ΠΑΡΑΣΚΕΥΣΗ 30/8/2019 και ώρα 13.00

**ΝΑ ΜΗΝ ΑΝΟΙΧΤΕΙ ΑΠΟ ΤΗΝ ΓΡΑΜΜΑΤΕΙΑ**

Οι Προσφορές μπορούν να αποστέλλονται με οποιονδήποτε τρόπο, επί αποδείξει, με την προϋπόθεση ότι αυτές περιέρχονται στην Αναθέτουσα Αρχή μέχρι την καθορισμένη ημέρα και ώρα με ευθύνη του ενδιαφερόμενου.

Προσφορά που είτε υποβλήθηκε μετά την καθορισμένη ημερομηνία και ώρα είτε ταχυδρομήθηκε έγκαιρα αλλά δεν έφτασε έγκαιρα στην Αναθέτουσα Αρχή, δεν θα λαμβάνεται υπόψη και θα επιστρέφεται στον ενδιαφερόμενο.

1. **Γλώσσες που μπορούν να χρησιμοποιηθούν στην προσφορά:**

Ελληνική γλώσσα.

1. **Κατάρτιση - Περιεχόμενο προσφορών:**

*8.1 Γενικοί όροι υποβολής προσφορών*

Οι προσφορές υποβάλλονται για όλες τις περιγραφόμενες υπηρεσίες. Δεν επιτρέπονται εναλλακτικές προσφορές.

Οι προσφορές υπογράφονται και μονογράφονται ανά φύλλο από τον οικονομικό φορέα ή σε περίπτωση νομικών προσώπων από το νόμιμο εκπρόσωπο αυτών.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφραση τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (A' 188).

*8.2 Περιεχόμενο Προσφορών*

Οι προσφορές υποβάλλονται σε ενιαίο φάκελο ή συσκευασία που περιλαμβάνει τρεις σφραγισμένους υποφακέλους.

Στο φάκελο κάθε προσφοράς (Ενιαίος Φάκελος ή συσκευασία και στους υποφακέλους) πρέπει να αναγράφονται ευκρινώς τα πλήρη στοιχεία του προσφέροντα και τα εξής:

**ΠΡΟΣΦΟΡΑ**

ΠΡΟΣ: ΑΓΡΟΤΙΚΟ ΣΥΝΕΤΑΙΡΙΣΜΟ ΧΡΥΣΟΧΩΡΙΟΥ Ν. ΚΑΒΑΛΑΣ NESPAR

4ο Χιλιόμετρο της Εθνικής οδού Χρυσούπολης – Κεραμωτής, Καβάλα, Τ.Κ. 64200

ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ ΤΟΥ ΕΡΓΟΥ:

«ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΩΝ ΔΡΑΣΕΩΝ ΤΟΥ ΠΡΟΓΡΑΜΜΑΤΟΣ «EU FRUITS - Ενέργειες προώθησης κατανάλωσης φρούτων & λαχανικών σε Ελλάδα, Γερμανία & Πολωνία»»

ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: ΠΑΡΑΣΚΕΥΗ 30/8/2019 ΚΑΙ ΩΡΑ 13.00

**ΝΑ ΜΗΝ ΑΝΟΙΧΤΕΙ ΑΠΟ ΤΗΝ ΓΡΑΜΜΑΤΕΙΑ**

Ο πρώτος υποφάκελος περιλαμβάνει τα «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ», ο δεύτερος την «ΤΕΧΝΙΚΗ ΠΡΟΣΦΟΡΑ» και ο τρίτος την «ΟΙΚΟΝΟΜΙΚΗ ΠΡΟΣΦΟΡΑ».

*8.3 Περιεχόμενα Φακέλου «Δικαιολογητικά Συμμετοχής»*

Τα στοιχεία και δικαιολογητικά για τη συμμετοχή των προσφερόντων στη διαγωνιστική διαδικασία περιλαμβάνουν:

1. Αίτηση συμμετοχής
2. Πιστοποιητικό οικείου Επιμελητηρίου για την καταλληλότητα άσκησης επαγγελματικής δραστηριότητας.

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.

1. Ασφαλιστική ενημερότητα
2. Φορολογική ενημερότητα
3. Αναλυτική παρουσίαση των κάτωθι χαρακτηριστικών του υποψήφιου Αναδόχου:
* επιχειρηματική δομή
* τομείς δραστηριότητας
* προϊόντα και υπηρεσίες.
1. Αντίγραφο πιστοποιητικού διασφάλισης ποιότητας του υποψήφιου Αναδόχου (ISO 9001:2015 ή αντίστοιχο πιστοποιητικό διεθνούς κύρους και αποδοχής) σε ισχύ κατά την ημερομηνία της υποβολής προσφοράς.

Οι συμμετέχοντες οφείλουν να καταθέσουν υποχρεωτικά τα παραπάνω στοιχεία εντός του φάκελου των δικαιολογητικών συμμετοχής εγκαίρως και προσηκόντως και **ΕΠΙ ΠΟΙΝΗ ΑΠΟΚΛΕΙΣΜΟΥ**.

*8.4 Περιεχόμενα Φακέλου «Τεχνική Προσφορά»*

Ο φάκελος «ΤΕΧΝΙΚΗ ΠΡΟΣΦΟΡΑ» που θα υποβάλει ο οικονομικός φορέας πρέπει να περιέχει τα παρακάτω σε σειρά:

1. Μεθοδολογία Οργάνωσης, Διοίκησης και Υλοποίησης Έργου.
2. Επάρκεια και εμπειρία του Αναδόχου με βάση την παρούσα υπηρεσία.
3. Σχήμα Διοίκησης και Οργάνωσης Ομάδας Έργου
4. Επάρκεια της Ομάδας Έργου με βάση την παρούσα υπηρεσία

Αναλυτικά:

1. *Μεθοδολογία Οργάνωσης, Διοίκησης και Υλοποίησης Έργου.*

Κατάλληλη περιγραφή και ανάλυση του τρόπου παροχής των απαιτούμενων υπηρεσιών, σύμφωνα με την ανάλυση του αντικειμένου του παρόντος έργου. Σύνδεση με την υπάρχουσα τεχνογνωσία και ειδικότερα εμπειρία του οικονομικού φορέα και τα διαθέσιμα εργαλεία υποστήριξης.

1. *Επάρκεια και εμπειρία του Αναδόχου με βάση την παρούσα υπηρεσία.*

Ο οικονομικός φορέας θα αποτυπώσει την εμπειρία του σε σχετικό Πίνακα κυριότερων έργων, ο οποίος θα συνταχθεί σύμφωνα με το ακόλουθο υπόδειγμα:

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΠΕΛΑΤΗΣ** | **ΣΥΝΤΟΜΗ ΠΕΡΙΓΡΑΦΗ ΕΡΓΟΥ** | **ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ** **(από έως)** | **Π/Υ** | **ΠΑΡΟΥΣΑ ΦΑΣΗ** | **ΠΟΣΟΣΤΌ ΣΥΜΜΕΤΟΧΗΣ** | **ΣΤΟΙΧΕΙΟ ΤΕΚΜΗΡΙΩΣΗΣ** **(τύπος και ημερομηνία)** |
|  |  |  |  |  |  |  |  |
|  |  |  |  |  |  |  |  |

Εάν ο Πελάτης είναι δημόσιος φορέας ως αποδεικτικό στοιχείο υποβάλλεται αντίγραφο πρωτοκόλλου ή πιστοποιητικού οριστικής παραλαβής του έργου που συντάσσεται ή θεωρείται από την αρμόδια δημόσια αρχή. Σε περίπτωση δεν έχει ολοκληρωθεί η οριστική παραλαβή του έργου, υποβάλλεται η σύμβαση του Προσφέροντος με τον Πελάτη. Εάν ο Πελάτης είναι ιδιώτης, ως αποδεικτικά υποβάλλονται τα ακόλουθα στοιχεία: αντίγραφα συμβάσεων ή/και αναθέσεων ή/και υπεύθυνη δήλωση του Αναδόχου ή του ιδιώτη.

1. *Σχήμα Διοίκησης και Οργάνωσης Ομάδας Έργου:*

Ο οικονομικός φορέας υποχρεούται να υποβάλλει ολοκληρωμένη προσέγγιση για το σχήμα διοίκησης, την οργάνωση της ομάδας έργου και το προσωπικό που θα διαθέσει για την υλοποίηση, καθώς και τους ειδικούς ρόλους, τα καθήκοντα και τις αρμοδιότητες αυτού

1. *Επάρκεια της Ομάδας Έργου με βάση την παρούσα υπηρεσία:*

Τα στελέχη της Ομάδας Έργου που θα υποδείξει ο Ανάδοχος, θα πρέπει να διαθέτουν αποδεδειγμένα γνώσεις και εμπειρία στην αποτελεσματική εκτέλεση δραστηριοτήτων συναφών με τις κατηγορίες της παρούσας, καθώς και επίπεδο εξειδίκευσης, που να αντιστοιχεί στις απαιτήσεις του παρόντος έργου.

Η στελέχωση της Ομάδας Έργου του Αναδόχου πρέπει να έχει την παρακάτω δομή:

* *Υπεύθυνος Έργου:*

Ο Υπεύθυνος Έργου (ΥΕ) θα πρέπει να είναι πτυχιούχος τριτοβάθμιας εκπαίδευσης, και να διαθέτει τουλάχιστον δωδεκαετή (12ετή) εμπειρία σε υπηρεσίες σχεδιασμού, αξιολόγησης και εφαρμογής συγχρηματοδοτούμενων αναπτυξιακών προγραμμάτων και έργων. Επίσης, θα πρέπει να διαθέτει άριστη γνώση της αγγλικής γλώσσας.

* *Αναπληρωτής Υπεύθυνος Έργου:*

Ο Αναπληρωτής Υπεύθυνος Έργου θα πρέπει να είναι πτυχιούχος τριτοβάθμιας

εκπαίδευσης, και να διαθέτει τουλάχιστον δεκαετή (10 έτη) επαγγελματική εμπειρία σε υπηρεσίες σχεδιασμού, αξιολόγησης και εφαρμογής συγχρηματοδοτούμενων αναπτυξιακών προγραμμάτων και έργων. Επίσης, θα πρέπει να διαθέτει πολύ καλή γνώση της αγγλικής γλώσσας.

* *Μέλη Ομάδας Έργου:*

Η Ομάδα Έργου του Αναδόχου θα πρέπει να αποτελείται από τουλάχιστον δύο (2) στελέχη, πτυχιούχους τριτοβάθμιας εκπαίδευσης, με τουλάχιστον πενταετή (5 έτη) εμπειρία σε υπηρεσίες σχεδιασμού, αξιολόγησης και εφαρμογής συγχρηματοδοτούμενων αναπτυξιακών προγραμμάτων και έργων.

Τα παραπάνω προσόντα αποδεικνύονται με την προσκόμιση αναλυτικών Βιογραφικών Σημειωμάτων για το σύνολο των στελεχών της Ομάδας Έργου του Αναδόχου.

Για την Ομάδα Έργου απαιτείται κατάλογος στελεχών, τα οποία προτείνονται, με αναλυτική αναφορά στα καθήκοντα που αναλαμβάνουν για την εκτέλεση του έργου, σύμφωνα με το υπόδειγμα πίνακα που ακολουθεί:

|  |  |  |  |
| --- | --- | --- | --- |
| **Α/Α** | **Ονοματεπώνυμο στελέχους Ομάδας Έργου** | **Ειδικότητα** | **Αρμοδιότητες / Καθήκοντα** |
|  |  |  |  |
|  |  |  |  |

*8.5 Περιεχόμενα Φακέλου «Οικονομική Προσφορά»*

Η Οικονομική Προσφορά συντάσσεται σύμφωνα με τα οριζόμενα στο Παράρτημα Α της διακήρυξης και δίνεται σε Ευρώ.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Ως απαράδεκτες θα απορρίπτονται προσφορές στις οποίες: α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα, και β) η τιμή υπερβαίνει τον προϋπολογισμό της σύμβασης που καθορίζεται και τεκμηριώνεται στην παρούσα διακήρυξη.

1. **Κριτήρια Ανάθεσης:**

Κριτήριο ανάθεσης της Σύμβασης είναι η πλέον συμφέρουσα προσφορά, η οποία εκτιμάται βάσει των κάτωθι κριτηρίων:

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| Κ1 | Μεθοδολογία Οργάνωσης, Διοίκησης και Υλοποίησης Έργου | Σ1 10% |
| Κ2 | Επάρκεια και εμπειρία του Αναδόχου με βάση την παρούσα υπηρεσία | Σ2 40% |
| Κ3 | Σχήμα Διοίκησης και Οργάνωσης Ομάδας Έργου | Σ3 10%  |
| Κ4 | Επάρκεια της Ομάδας Έργου με βάση την παρούσα υπηρεσία | Σ4 40% |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | **100%** |

*9.1 Βαθμολόγηση και κατάταξη προσφορών*

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου.

Σημειώνεται ότι κριτήρια με βαθμολογία μικρότερη από 100 βαθμούς που δεν καλύπτουν / παρουσιάζουν αποκλίσεις από τις τεχνικές προδιαγραφές της παρούσας επιφέρουν την **απόρριψη της προσφοράς**.

Για την επιλογή της συμφερότερης προσφοράς αξιολογούνται μόνο οι προσφορές που είναι αποδεκτές σύμφωνα με τους καθορισμένους στις τεχνικές προδιαγραφές ουσιώδεις όρους της διακήρυξης.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

1. Μεθοδολογία Οργάνωσης, Διοίκησης και Υλοποίησης Έργου

100 βαθμοί για την περίπτωση που ο οικονομικός φορέας καλύπτει πλήρως και επαρκώς τις απαιτήσεις του συγκεκριμένου κριτηρίου. Η βαθμολογία του παρόντος κριτηρίου δύναται να αυξηθεί έως 120 βαθμούς όταν υπερκαλύπτονται οι απαιτήσεις του.

1. Επάρκεια και εμπειρία του Αναδόχου με βάση την παρούσα υπηρεσία

100 βαθμοί για την περίπτωση που ο οικονομικός φορέας τα τελευταία πέντε (5) έτη συμμετέχει σε τουλάχιστον τέσσερα (4) έργα αξιολόγησης προγραμμάτων και έργων.

+ 10 βαθμοί για την περίπτωση που ο οικονομικός φοράς τα τελευταία πέντε (5) έτη έχει εκτελέσει πέντε (5) έργα αξιολόγησης προγραμμάτων και έργων.

+ 10 βαθμοί για την περίπτωση που ο οικονομικός φοράς τα τελευταία πέντε (5) έτη έχει εκτελέσει περισσότερα από έξι (6) έργα αξιολόγησης προγραμμάτων και έργων.

1. Σχήμα Διοίκησης και Οργάνωσης Ομάδας Έργου

100 βαθμοί για την περίπτωση που ο οικονομικός φορέας καλύπτει πλήρως και επαρκώς τις απαιτήσεις του συγκεκριμένου κριτηρίου. Η βαθμολογία του παρόντος κριτηρίου δύναται να αυξηθεί έως 120 βαθμούς όταν υπερκαλύπτονται οι απαιτήσεις του.

1. Επάρκεια της Ομάδας Έργου με βάση την παρούσα υπηρεσία

100 βαθμοί για την περίπτωση που καλύπτονται πλήρως οι απαιτήσεις που ορίζονται στην παρούσα πρόσκληση εκδήλωσης ενδιαφέροντος και συγκεκριμένα βάσει της παραγράφου 8.4.

+ 10 βαθμοί για την περίπτωση που ο Υπεύθυνος Έργου και ο Αναπληρωτής Υπεύθυνος Έργου διαθέτουν μεγαλύτερη σε έτη επαγγελματική εμπειρία βάσει των απαιτήσεων της παραγράφου 8.4 της παρούσας πρόσκλησης εκδήλωσης ενδιαφέροντος.

+ 5 βαθμοί για την περίπτωση που το σύνολο της προτεινόμενης Ομάδας Έργου υπερκαλύπτει τις απαιτήσεις της παραγράφου 8.4 της παρούσας πρόσκλησης εκδήλωσης ενδιαφέροντος τόσο σε ότι αφορά τα έτη επαγγελματικής εμπειρίας όσο και στην επαγγελματική εμπειρία σε υπηρεσίες σχεδιασμού, αξιολόγησης και εφαρμογής συγχρηματοδοτούμενων αναπτυξιακών προγραμμάτων και έργων.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων με βάση τον παρακάτω τύπο :

*U = σ1χΚ1 + σ2χΚ2 +……+σνχΚν*

Η τελική κατάταξη των διαγωνιζομένων θα γίνει με σύνθεση του Βαθμού Τεχνικής Προσφοράς (ΒΤΠ) και της Οικονομικής Προσφοράς (ΟΠ), με συντελεστές βαρύτητας, που είναι για την

**ΒΤ: 85% και την ΟΠ: 15%.**

Ο Συντελεστής Βαρύτητας υπολογίζεται με βάση τον τύπο ΣΒ= ((ΤΒ)\* 0,85)+ ((ΟΒ)\* 0,15), όπου

*ΤΒ = (ΒΤΠ του Διαγωνιζομένου) / (Μέγιστος ΒΤΠ μεταξύ των Διαγωνιζομένων) και*

*ΟΒ = (Μικρότερη Οικονομική Προσφορά μεταξύ των Διαγωνιζομένων) / (Οικονομική Προσφορά Διαγωνιζομένου).*

Με βάση την παραπάνω βαθμολογία οι διαγωνιζόμενοι κατατάσσονται σε πίνακα κατά φθίνουσα σειρά Συνολικού Βαθμού. Τα δεκαδικά ψηφία στρογγυλοποιούνται μέχρι και το τρίτο δεκαδικό ψηφίο.

Από τον πίνακα αυτό προκύπτει και ο προτεινόμενος από την Επιτροπή ως ο προσωρινός ανάδοχος του διαγωνισμού, που είναι ο προσφέρων με τον υψηλότερο ΣΒ.

1. **Διαδικασία Διενέργειας:**

Ο Διαγωνισμός θα διενεργηθεί στα γραφεία του Αγροτικού Συνεταιρισμού Χρυσοχωρίου Ν. Καβάλας NESPAR **την Παρασκευή 30/8/2019 και ώρα 13:00 μ.μ.,** όπου η Επιτροπή Διαγωνισμού θα προβεί στην αποσφράγιση των Προσφορών. Η ημερομηνία αποσφράγισης των τεχνικών προσφορών και των φακέλων της Οικονομικής Προσφοράς θα πραγματοποιηθεί σε ημερομηνία και ώρα, που θα οριστεί από την Επιτροπή Διαγωνισμού.

Για την αποσφράγιση και αξιολόγηση των προσφορών ισχύουν τα εξής:

**Στάδιο Α: Aποσφράγιση Υποφακέλων «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»**

Οι Προσφορές αριθμούνται κατά σειρά κατάθεσής τους και στη συνέχεια αποσφραγίζονται οι κυρίως φάκελοι. Εξετάζεται η πληρότητα των Υποφακέλων «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» και μονογράφονται από την Επιτροπή. Οι Υποφάκελοι «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ» δεν αποσφραγίζονται, αλλά μονογράφονται από την Επιτροπή.

Η Επιτροπή Διαγωνισμού αποφασίζει να κάνει δεκτούς τους διαγωνιζόμενους, για τους οποίους έχουν τηρηθεί οι τυπικές προϋποθέσεις για την υποβολή Προσφοράς, ενώ στους υπόλοιπους επιστρέφονται κλειστοί οι Υποφάκελοι της Οικονομικής ή και της Τεχνικής Προσφοράς. Προς το σκοπό αυτό η Επιτροπή Διαγωνισμού μετά την ολοκλήρωση του ελέγχου των δικαιολογητικών κάθε προσφέροντος θα συντάξει πίνακα με τους προκριθέντες διαγωνιζομένους.

**Στάδιο Β: Αποσφράγιση Υποφακέλων «ΤΕΧΝΙΚΗ ΠΡΟΣΦΟΡΑ»**

Στους διαγωνιζόμενους, οι οποίοι δεν έγιναν αποδεκτοί επιστρέφονται κλειστοί οι φάκελοι της Τεχνικής και Οικονομικής προσφοράς.

Κατά την αποσφράγιση των φακέλων των τεχνικών προσφορών, μονογράφονται όλα τα πρώτοτυπα στοιχεία κατά φύλλο.

Στη συνέχεια εξετάζονται οι φάκελοι των τεχνικών προσφορών ως προς τη συμμόρφωσή τους με τους όρους και τις απαιτήσεις της παραγράφου 9 της παρούσας πρόσκλησης εκδήλωσης ενδιαφέροντος και βαθμολογούνται σύμφωνα με τα κριτήρια αξιολόγησης που αναφέρονται στην ίδια παράγραφο 9.

**Στάδιο 3ο: Αποσφράγιση Υποφακέλων «ΟΙΚΟΝΟΜΙΚΗ ΠΡΟΣΦΟΡΑ»**

Στο τελευταίο στάδιο αποσφραγίζονται οι Υποφάκελοι των Οικονομικών Προσφορών και εξετάζεται η πληρότητα εκάστου.

Μετά την αποσφράγιση της Οικονομικής προσφοράς, μονογράφονται όλα τα φύλλα της προσφοράς. Οι φάκελοι των οικονομικών προσφορών, για όσες προσφορές δεν κρίθηκαν κατά την αξιολόγηση των τεχνικών και λοιπών στοιχείων αποδεκτές, δεν αποσφραγίζονται αλλά επιστρέφονται μετά την ολοκλήρωση της διαδικασίας του διαγωνισμού.

Μετά το πέρας και της αξιολόγησης, συντάσσεται ο Τελικός Πίνακας κατάταξης των διαγωνιζομένων κατά φθίνουσα σειρά αξιολόγησης, όπως αναλυτικά περιγράφεται στην παράγραφο 9 της παρούσας πρόσκλησης από τον οποίο και προκύπτει ο προτεινόμενος Ανάδοχος του διαγωνισμού.

Το αποτέλεσμα του διαγωνισμού γνωστοποιείται στους διαγωνιζομένους μετά από μέριμνα του ανάλογου οργάνου του Αναθέτοντος που συντάσσει και το σχετικό πρακτικό.

Σε περίπτωση συνυποβολής με την προσφορά στοιχείων και πληροφοριών εμπιστευτικού χαρακτήρα, η γνωστοποίηση των οποίων στους συνδιαγωνιζόμενους θα έθιγε τα έννομα συμφέροντα τους, ο προσφέρων οφείλει να σημειώνει επ’ αυτών την ένδειξη «πληροφορίες εμπιστευτικού χαρακτήρα».

Όλες οι πληροφορίες εμπιστευτικού χαρακτήρα θα πρέπει να αναφέρονται ανακεφαλαιωτικά στην αρχή της προσφοράς. Η έννοια της πληροφορίας εμπιστευτικού χαρακτήρα αφορά μόνο στην προστασία του απορρήτου, που καλύπτει τεχνικά ή εμπορικά ζητήματα της επιχείρησης του ενδιαφερομένου.

Τα αποτελέσματα των ανωτέρω σταδίων επικυρώνονται με απόφαση του αρμοδίου οργάνου της Αναθέτουσας Αρχής, η οποία κοινοποιείται με επιμέλεια αυτής στους προσφέροντες ή στους συμμετέχοντες.

Σημειώνεται, ότι η αποσφράγιση των υποφακέλων Δικαιολογητικών Συμμετοχής, Τεχνικής Προσφοράς και Οικονομικής Προσφοράς δύναται να γίνει και σε μία δημόσια συνεδρίαση κατά την κρίση της αρμόδιας Επιτροπής Διαγωνισμού.

Αναλυτικές πληροφορίες δίνονται τις εργάσιμες ημέρες και ώρες.

Για τον Αγροτικό Συνεταιρισμό Χρυσοχωρίου Ν. Καβάλας NESPAR

Ο Πρόεδρος

Μιχαήλ Ξεκαρφωτάκης

**ΠΑΡΑΡΤΗΜΑ Α΄ - ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**Οικονομική Προσφορά**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Για την ανάδειξη Αναδόχου του έργου:

Αξιολόγηση των Αποτελεσμάτων των Δράσεων του Προγράμματος «EU FRUITS – Ενέργειες προώθησης κατανάλωσης φρούτων & λαχανικών σε Ελλάδα, Γερμανία & Πολωνία»

|  |  |
| --- | --- |
| **ΠΑΡΑΔΟΤΕΟ**  | **Ποσό σε €** **(χωρίς ΦΠΑ)** **αριθμητικώς και ολογράφως**  |
| 1η Έκθεση αξιολόγησης του Προγράμματος, με την ολοκλήρωση του 1ου έτους |  |
| Ενδιάμεση Έκθεση αξιολόγησης του Προγράμματος, με την ολοκλήρωση του 2ου έτους |  |
| Τελική Έκθεση αξιολόγησης του Προγράμματος, με την ολοκλήρωση του 3ου έτους |  |
| **ΣΥΝΟΛΙΚΟ ΠΟΣΟ ΠΡΟΣΦΟΡΑΣ (χωρίς ΦΠΑ)** αριθμητικώς και ολογράφως |  |
| **ΣΥΝΟΛΙΚΟ ΠΟΣΟ ΦΠΑ (σε €)**αριθμητικώς και ολογράφως |  |
| **ΣΥΝΟΛΙΚΟ ΠΟΣΟ ΠΡΟΣΦΟΡΑΣ ΜΕ ΦΠΑ(σε €)** αριθμητικώς και ολογράφως |  |

Ονοματεπώνυμο Νόμιμου Εκπροσώπου: ………………………………..

Υπογραφή: …………………………………………………

(Σφραγίδα)

**ΠΑΡΑΡΤΗΜΑ Β΄ - ΥΛΟΠΟΙΟΥΜΕΝΕΣ ΔΡΑΣΕΙΣ ΠΡΟΓΡΑΜΜΑΤΟΣ**

|  |  |
| --- | --- |
| **Δέσμη εργασιών** | **1. Δημόσιες σχέσεις** **Γραφείο Δημοσίων Σχέσεων**  |
| **Ομάδα(ες)-στόχος(οι)** | **Δημοσιογράφοι, HORECA** |
| **Περιγραφή της δραστηριότητας** | Η δράση περιλαμβάνει : •Τη συνεχή επικοινωνία με διαμορφωτές γνώμης, κλαδικούς φορείς, κρατικούς φορείς και λοιπά ενδιαφερόμενα μέρη (stakeholders) για τη συνεχή προώθηση των σκοπών του προγράμματος•Τακτική επαφή με δημοσιογράφους σημαντικών έντυπων και ηλεκτρονικών περιοδικών και εφημερίδων με σκοπό τη διατήρηση ζωντανού του διαλόγου •Τη δημιουργία και αποστολή δελτίων Τύπου και newsletters •Τη στοχευμένη αποστολή των προωθούμενων προϊόντων & media kits σε δημοσιογράφους και bloggersΗ δράση περιλαμβάνει επίσης την εξεύρεση πρεσβευτή καμπάνιας ανά χώρα-στόχο, ο οποίος θα λειτουργήσει ως κεντρικό πρόσωπο της εκστρατείας προώθησης (συμπεριλαμβανομένων: φωτογράφιση για αφίσα, επίσκεψη σε επιλεγμένα σχολεία, συμμετοχή σε εκθέσεις, συνεργασία με το γραφείο δημοσίων σχέσεων, συνεντεύξεις κλπ.).Το επιλεγμένο πρόσωπο θα ανήκει στον τομέα της μαγειρικής / διαιτολογίας και θα ενεργεί ως πρεσβευτής του προγράμματος στο ευρύ κοινό. Θα συμμετάσχει στις προωθητικές εκδηλώσεις, θα υποστηρίζει τη συμμετοχή του προγράμματος στις εμπορικές εκθέσεις και θα συνεργαστεί με το γραφείο Τύπου για τη δημιουργία υλικού, συνεντεύξεων και φωτογραφιών. Επιπλέον, οι πλατφόρμες κοινωνικών μέσων του Πρέσβη θα χρησιμοποιηθούν για την προσέλκυση κοινού και την αύξηση της δημοσιότητας του προγράμματος. |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | Λειτουργία γραφείου δημοσίων σχέσεων1 press kit, 4 δελτία τύπου ανά χώρα, 1 newsletter, 1 media clipping reportΛίστα επαφών με διαμορφωτές γνώμης ανά αγορά-στόχο:* 500 σε Γερμανία
* 200 σε Ελλάδα
* 200 σε Πολωνία

Αποστολή newsletter σε 5.000 άτομα Έκθεση αναφοράς δράσεων δημοσίων σχέσεων (M12) | Λειτουργία γραφείου δημοσίων σχέσεων 1 press kit, 4 δελτία τύπου ανά χώρα, 1 newsletter , 1 media clipping report30 μη πληρωμένα άρθρα Αποστολή newsletter σε 5.000 άτομα Έκθεση αναφοράς δράσεων δημοσίων σχέσεων (M24) | Λειτουργία γραφείου δημοσίων σχέσεων1 συνέντευξη τύπου, 1 press kit, 5 δελτία τύπου, 1 newsletter, 1 media clipping report30 μη πληρωμένα άρθραΑποστολή newsletter σε 5.000 άτομα Έκθεση αναφοράς δράσεων δημοσίων σχέσεων (M36) |
| **Σύνολο** | 101.100 € συμπεριλαμβ. Αμοιβής εκτελεστικού οργανισμού 10.100 € | 101.100 € συμπεριλαμβ. Αμοιβής εκτελεστικού οργανισμού 10.100 € | 101.100 € συμπεριλαμβ. Αμοιβής εκτελεστικού οργανισμού 10.100 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** | 30.000 | 30.000 | 30.000 |
| **Γερμανία** | 41.100 | 41.100 | 41.100 |
| **Πολωνία** | 30.000 | 30.000 | 30.000 |

|  |  |
| --- | --- |
| **Δέσμη εργασιών** | **2.Ιστότοπος, μέσα κοινωνικής δικτύωσης****2.1 Ιστοσελίδα** |
| **Ομάδα(ες)-στόχος(οι)** | Δημοσιογράφοι, γενικό κοινό, HORECA |
| **Περιγραφή της δραστηριότητας** |  Δημιουργία ιστοσελίδας για την προώθηση του προγράμματος, με extension .eu (ενδεικτικά, www.eufruits.eu) Το κόστος περιλαμβάνει την ανάπτυξη/σχεδιασμό, γραφιστική επιμέλεια, επιμέλεια περιεχομένου και συντήρηση της ιστοσελίδας για το σύνολο της διάρκειας του έργου. |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | 1 ιστοσελίδα περιεχομένου 10 σελίδων, συμπ. μεταφράσεων σε Αγγλική, Γερμανική, Ελληνική, Πολωνική10.000 μοναδικές επισκέψεις Έκθεση αναφοράς για ιστοσελίδα (M12) | 20.000 μοναδικές επισκέψειςΈκθεση αναφοράς για ιστοσελίδα (M24) | 25.000 μοναδικές επισκέψειςΈκθεση αναφοράς για ιστοσελίδα (M36) |
| **Σύνολο** | 10.000 € συμπεριλαμβ. Αμοιβής εκτελεστικού οργανισμού 9.000 € | 2.200 € συμπεριλαμβ. Αμοιβής εκτελεστικού οργανισμού 200€ | 2.200 € συμπεριλαμβ. Αμοιβής εκτελεστικού οργανισμού 200€ |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** | 3.400 | 800 | 800 |
| **Γερμανία** | 3.300 | 800 | 800 |
| **Πολωνία** | 3.300 | 600 | 600 |

|  |  |
| --- | --- |
| **Δέσμη εργασιών** | **2.Ιστότοπος, μέσα κοινωνικής δικτύωσης****2.2. Μέσα κοινωνικής δικτύωσης** |
| **Ομάδα(ες)-στόχος(οι)** | Δημοσιογράφοι, γενικό κοινό, HORECA |
| **Περιγραφή της δραστηριότητας** |  Ανάπτυξη και διατήρηση λογαριασμού χρήση σε Facebook και Instagram.  |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | Διαχείριση σελίδων κοινωνικών δικτύων σε Facebook & Instagram10.000 ακόλουθοι 150 postsΈκθεση αναφοράς για μέσα κοινωνικής δικτύωσης (M12) | Διαχείριση σελίδων κοινωνικών δικτύων σε Facebook & Instagram15.000 ακόλουθοι150 postsΈκθεση αναφοράς για μέσα κοινωνικής δικτύωσης (M24) | Διαχείριση σελίδων κοινωνικών δικτύων σε Facebook & Instagram20.000 ακόλουθοι150 postsΈκθεση αναφοράς για μέσα κοινωνικής δικτύωσης (M36) |
| **Σύνολο** | 26.600 € συμπεριλαμβ. Αμοιβής εκτελεστικού οργανισμού 2.600 € | 26.600 € συμπεριλαμβ. Αμοιβής εκτελεστικού οργανισμού 2.600 € | 26.600 € συμπεριλαμβ. Αμοιβής εκτελεστικού οργανισμού 2.600 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** | 8.900 | 8.900 | 8.900 |
| **Γερμανία** | 8.900 | 8.900 | 8.900 |
| **Πολωνία** | 8.800 | 8.800 | 8.800 |

|  |  |
| --- | --- |
| **Δέσμη εργασιών** | **3.Διαφήμιση - Διαδικτυακή** |
| **Ομάδα(ες)-στόχος(οι)** | Δημοσιογράφοι, γενικό κοινό, HORECA, έμποροι |
| **Περιγραφή της δραστηριότητας** |  Διαφημιστικές καταχωρήσεις (banners) σε ιστοσελίδες αλλά και δημιουργία προωθητικής διαφήμισης στη σελίδα του προγράμματος στο Facebook |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | 8.000.000 απήχηση διαφήμισης Facebook10 διαφημιστικά μηνύματα Facebook10 διαφημιστικά banner300.000 επαγγελματίες /καταναλωτές/ διαμορφωτές γνώμης που είδαν μία διαφημιστική καταχώρησηΈκθεση αναφοράς για διαδικτυακή διαφήμιση (M12) | 8.000.000 απήχηση διαφήμισης Facebook10 διαφημιστικά μηνύματα Facebook10 διαφημιστικά banner300.000 επαγγελματίες /καταναλωτές/ διαμορφωτές γνώμης που είδαν μία διαφημιστική καταχώρησηΈκθεση αναφοράς για διαδικτυακή διαφήμιση (M24) | 8.000.000 απήχηση διαφήμισης Facebook10 διαφημιστικά μηνύματα Facebook10 διαφημιστικά banner300.000 επαγγελματίες /καταναλωτές/ διαμορφωτές γνώμης που είδαν μία διαφημιστική καταχώρησηΈκθεση αναφοράς για διαδικτυακή διαφήμιση (M36) |
| **Σύνολο** | 54.500€ συμπεριλαμβ. Αμοιβής εκτελεστικού οργανισμού 2.500 € | 54.500€ συμπεριλαμβ. Αμοιβής εκτελεστικού οργανισμού 2.500 € | 54.500€ συμπεριλαμβ. Αμοιβής εκτελεστικού οργανισμού 2.500 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** | 17.500 | 17.500 | 17.500 |
| **Γερμανία** | 22.000 | 22.000 | 22.000 |
| **Πολωνία** | 15.000 | 15.000 | 15.000 |

|  |  |
| --- | --- |
| **Δέσμη εργασιών** | **4.Εργαλεία Επικοινωνίας****Δημοσιεύσεις, πακέτα με υλικό για τα ΜΜΕ, διαφημιστικά προϊόντα** |
| **Ομάδα(ες)-στόχος(οι)** | Δημοσιογράφοι, γενικό κοινό, HORECA |
| **Περιγραφή της δραστηριότητας** | **Αναπαραγωγή έντυπου προωθητικού υλικού****Διαφημιστικό υλικό**: περιλαμβάνει την παραγωγή διαφημιστικών προϊόντων τα οποία θα διανέμονται στις εκθέσεις και κάθε προωθητική δράση του προγράμματος Σημειώνεται ότι όλα τα παραγόμενα είδη θα φέρουν τις απαιτούμενες ενδείξεις δημοσιότητας.Φυλλάδια: θα παραχθούν 30.000 ενημερωτικά φυλλάδια προς διανομή σε εκθέσεις, σε δειγματισμούς και σχολείαΤσάντες: θα παραχθούν 1.000 υφασμάτινες τσάντες για χρήση σε εκθέσεις και προωθητικές ενέργειεςΣουπλά: θα παραχθούν 60.000 χάρτινα σουπλά τα οποία θα διανεμηθούν σε κυλικεία σχολείων στις αγορές-στόχουςΑφίσες: θα παραχθούν 15.000 ενημερωτικές αφίσες οι οποίες θα διανεμηθούν σε σχολεία |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | Ανάπτυξη οπτικής ταυτότητας/communication concept (M3)Γενικά πληροφοριακά έντυπα: 15.000 τμχ Υφασμάτινες τσάντες: 1.000 τμχΣουπλά: 30.000 τμχΑφίσες: 10.000 τμχ |  | Γενικά πληροφοριακά έντυπα: 15.000 τμχ (M36)Σουπλά: 30.000 τμχΑφίσες: 5.000 τμχ |
| **Σύνολο** | 32.000 € συμπεριλαμβ. Αμοιβής εκτελεστικού οργανισμού 3.000€ |  | 19.300 € συμπεριλαμβ. Αμοιβής εκτελεστικού οργανισμού 1.800 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** | 11.000 |  | 7.000 |
| **Γερμανία** | 11.000 |  | 7.000 |
| **Πολωνία** | 10.000 |  | 5.300 |

|  |  |
| --- | --- |
| **Δέσμη εργασιών** | **5.Εκδηλώσεις****5.1 Περίπτερα σε εμπορικές εκθέσεις** |
| **Ομάδα(ες)-στόχος(οι)** | Δημοσιογράφοι, γενικό κοινό, HORECA, έμποροι |
| **Περιγραφή της δραστηριότητας** | Συμμετοχή σε εμπορικές εκθέσεις για την αύξηση αναγνωρισιμότητας του προγράμματος και διάχυσης των αποτελεσμάτων του. Συμμετοχή σε εκθέσεις σε Γερμανία και Πολωνία με περίπτερο 40 m2.**Α. Γερμανία:** Συμμετοχή σε έκθεση Fruit Logistica, Βερολίνο**B. Πολωνία:** Συμμετοχή σε έκθεση Fruit and Vegetable Industry Fair, Βαρσοβία Το κόστος περιλαμβάνει1. Κόστος εγγραφής
2. Ενοικίαση περιπτέρου (40 m2)
3. Κατασκευή περιπτέρου: (40 m2)
4. Ενοικίαση εξοπλισμού (TV, ψυγεία συντήρησης, εξοπλισμός δειγματισμού)
5. Κόστος booth staff
6. Προσκλήσεις εισόδου
7. Φωτογράφιση
8. Αποστολή υλικού
9. Κόστος συσκευασιών δειγματισμού (1.000 δείγματα φρούτων σε ειδικές συσκευασίες προγράμματος)
 |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | 1 έκθεση Γερμανία3.000 επισκέπτες σε περίπτερο προγράμματοςΣυνολικοί επισκέπτες σε εκθέσεις: 75.000Έκθεση αναφοράς (M12) | 1 έκθεση Γερμανία/ 3.000 επισκέπτες1 έκθεση Πολωνία / 1.000 επισκέπτεςΣυνολικοί επισκέπτες σε εκθέσεις:Γερμανία: 75.000Πολωνία: 15.000Έκθεση αναφοράς (M24) | 1 έκθεση Γερμανία/ 3.000 επισκέπτες1 έκθεση Πολωνία / 1.000 επισκέπτεςΣυνολικοί επισκέπτες σε εκθέσεις:Γερμανία: 75.000Πολωνία: 15.000Έκθεση αναφοράς (M36) |
| **Σύνολο** | Κόστος για 1 έκθεση: 54.200 € συμπεριλ. Αμοιβής εκτελεστικούς οργανισμού 8.000 € | Κόστος για 2 εκθέσεις: 108.400 € συμπεριλ. Αμοιβής εκτελεστικούς οργανισμού 16.000 €  | Κόστος για 2 εκθέσεις: 108.400 € συμπεριλ. Αμοιβής εκτελεστικούς οργανισμού 16.000 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Γερμανία** | 54.200 | 54.200 | 54.200 |
| **Πολωνία** |  | 54.200 | 54.200 |

|  |  |
| --- | --- |
| **Δέσμη εργασιών** | **5.Εκδηλώσεις****5.2 Δραστηριότητες σε σχολεία** |
| **Ομάδα(ες)-στόχος(οι)** | Καταναλωτές, μαθητές |
| **Περιγραφή της δραστηριότητας** | Διοργάνωση επισκέψεων διαιτολόγων/διατροφολόγων σε σχολεία, προκειμένου να παρουσιαστεί η σημασία της κατανάλωσης φρούτων στη διατροφή και την υγεία του οργανισμού.Κατά τη διάρκεια των επισκέψεων ο διατροφολόγος θα παρουσιάσει μέσα από ειδική εκπαιδευτική διαδικασία τη διατροφική πυραμίδα, τη θετική επίδραση κατανάλωσης φρούτων αλλά και τις βασικές αρχές της ισορροπημένης διατροφής.Η δράση θα πραγματοποιηθεί κατά το 2ο και 3ο έτος του προγράμματος. |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** |  | Ελλάδα: 1.000 μαθητέςΓερμανία: 1.000 μαθητέςΠολωνία: 1.000 μαθητέςΈκθεση αναφοράς (M24) | Ελλάδα: 1.000 μαθητέςΓερμανία: 1.000 μαθητέςΠολωνία: 1.000 μαθητέςΈκθεση αναφοράς (M36) |
| **Σύνολο** |  | 68.800 € συμπεριλαμβ. Αμοιβής εκτελεστικού οργανισμού 6.800 € | 68.800 € συμπεριλαμβ. Αμοιβής εκτελεστικού οργανισμού 6.800 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** |  | 20.000 | 20.000 |
| **Γερμανία** |  | 28.800 | 28.800 |
| **Πολωνία** |  | 20.000 | 20.000 |

|  |  |
| --- | --- |
| **Δέσμη εργασιών** | **5.Εκδηλώσεις****5.3 Προωθητικές εκδηλώσεις** |
| **Ομάδα(ες)-στόχος(οι)** | Δημοσιογράφοι, HORECA, έμποροι |
| **Περιγραφή της δραστηριότητας** | Στο πλαίσιο της δράσης θα διοργανωθούν προωθητικές εκδηλώσεις του προγράμματος σε Ελλάδα, Πολωνία και Γερμανία, προκειμένου να προσεγγιστούν διαμορφωτές-γνώμης και να παρουσιαστούν οι σκοποί και δραστηριότητες του EUROPEAN FRUITS.Οι εκδηλώσεις θα έχουν τη μορφή workshop όπου ομιλητές (διατροφολόγοι/σεφ/ιατροί) θα παρουσιάζουν τη θετική επίδραση της κατανάλωσης φρούτων στην υγεία. Το κοινό-στόχος θα αποτελείται από διαμορφωτές γνώμης, διατροφολόγους και σεφ/επαγγελματίες HORECA. Αριθμός-στόχος ανά εκδήλωση: 50 άτομαΤο κόστος περιλαμβάνει:1. Κόστος διοργάνωση / PR agency
2. Ομιλητές (3 ομιλητές)
3. Ενοικίαση αίθουσας/εξοπλισμού
4. Catering (50 άτομα )
5. Διακόσμηση (2 banner, 1 tablecloth)
6. Φωτογράφιση
7. Media kits (100 τμχ)
8. Αναμνηστικά δώρα (100 τμχ)
 |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | 1 εκδήλωση σε Γερμανία Έκθεση αναφοράς (M12) | 1 εκδήλωση σε Ελλάδα1 εκδήλωση σε Γερμανία1 εκδήλωση σε ΠολωνίαΈκθεση αναφοράς (M24) | 1 εκδήλωση σε Ελλάδα1 εκδήλωση σε Γερμανία1 εκδήλωση σε ΠολωνίαΈκθεση αναφοράς (M36) |
| **Μερικό σύνολο για τη δραστηριότητα 1** | 18.000 € συμπεριλαμβ. Αμοιβής εκτελεστικού οργανισμού 1.800 € | 46.000 συμπεριλαμβ. Αμοιβής εκτελεστικού οργανισμού 4.600 € | 46.000 συμπεριλαμβ. Αμοιβής εκτελεστικού οργανισμού 4.600 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** |  | 14.000 | 14.000 |
| **Γερμανία** | 18.000 | 18.000 | 18.000 |
| **Πολωνία** |  | 14.000 | 14.000 |

|  |  |
| --- | --- |
| **Δέσμη εργασιών** | **7.Προώθηση στα σημεία πώλησης (POS) – Ημέρες δοκιμών** |
| **Ομάδα(ες)-στόχος(οι)** | Γενικό κοινό  |
| **Περιγραφή της δραστηριότητας** | Θα διοργανωθούν ημέρες δοκιμών σε σημεία πώλησης σε όλες τις χώρες στόχους, με στόχο την ενημέρωση των καταναλωτών για τα πλεονεκτήματα κατανάλωσης φρούτων. Στα σημεία πώλησης θα δίνονται ειδικές προωθητικές συσκευασίας φρούτων με σήμανση του προγράμματος.**1. Αριθμός ημερών δειγματισμού ανά έτος:**Ελλάδα : 10 σούπερ μάρκετ X 3 ημέρες έκαστο = 30 ημέρες δειγματισμούΓερμανία: 20 σουπερμάρκετ x 2 ημέρες έκαστο = 40 ημέρες δειγματισμούΠολωνία: 10 σουπερμάρκετ X 3 ημέρες έκαστο  = 30 ημέρες δειγματισμού**Σύνολο ημερών δειγματισμού ανά έτος: 100 ημέρες****Σύνολο σουπερμάρκετ ανά έτος: 40 σουπερμάρκετ****Σύνολο σε 3 έτη: 300 ημέρες δειγματισμού****2. Αριθμός δειγμάτων που διανέμονται ανά ημέρα:** 200 δείγματα ανά ημέρα, ανά σουπερμάρκετ **Ανά έτος:**Ελλάδα:  30 ημέρες δειγματισμού X 200 δείγματα = 6.000 διανεμηθέντα δείγματαΓερμανία: 40 ημέρες δειγματισμού X 200 δείγματα = 8.000 διανεμηθέντα δείγματαΠολωνία: :  30 ημέρες δειγματισμού X 200 δείγματα = 6.000 διανεμηθέντα δείγματα**Σύνολο δειγμάτων προς διανομή ανά έτος: 20.000** **Σύνολο δειγμάτων προς διανομή σε 3 έτη: 60.000**Με τον όρο «δείγμα προϊόντος» νοείται συσκευασία πλαστική ή άλλου παρόμοιου υλικού (έμφαση θα δοθεί στα ανακυκλώσιμα υλικά), εκτυπωμένη με τα λογότυπα του προγράμματος και τις προδιαγραφές δημοσιότητας. Κάθε δείγμα προϊόντος θα περιλαμβάνει τεμαχισμένα φρούτα στη μορφή φρουτοσαλάτας. Αναλόγως της εποχής κατά την οποία θα πραγματοποιηθούν οι δειγματισμοί, δύο ή περισσότερα από τα προωθούμενα φρούτα θα συμπεριληφθούν στη φρουτοσαλάτα. Κατά τη διάρκεια του προγράμματος, όλα τα προωθούμενα προϊόντα θα συμμετέχουν εκ περιτροπής στους δειγματισμούς. |
| **Χρονοδιάγραμμα** | **ΕΤΟΣ 1** | **ΕΤΟΣ 2** | **ΕΤΟΣ 3** |
| **Παραδοτέα** | 30 instore promotion Ελλάδα40 instore promotion Γερμανία30 instore promotion ΠολωνίαΈκθεση αναφοράς δραστηριοτήτων POS (M12) | 30 instore promotion Ελλάδα40 instore promotion Γερμανία30 instore promotion ΠολωνίαΈκθεση αναφοράς δραστηριοτήτων POS (M24) | 30 instore promotion Ελλάδα40 instore promotion Γερμανία30 instore promotion ΠολωνίαΈκθεση αναφοράς δραστηριοτήτων POS (M36) |
| **Μερικό σύνολο για τη δραστηριότητα 1** | 110.000 € συμπεριλαμβ. Αμοιβής εκτελεστικού οργανισμού 10.000 € | 110.000 € συμπεριλαμβ. Αμοιβής εκτελεστικού οργανισμού 10.000 € | 110.000 € συμπεριλαμβ. Αμοιβής εκτελεστικού οργανισμού 10.000 € |
| **Υλοποίηση** | Η δράση θα υλοποιηθεί από τον εκτελεστικό οργανισμό με την επιλογή εξειδικευμένου υπεργολάβου. |
| **Προϋπολογισμός ανά χώρα** | 1ο έτος | 2ο έτος | 3ο έτος |
| **Ελλάδα** | 33.000 | 33.000 | 33.000 |
| **Γερμανία** | 44.000 | 44.000 | 44.000 |
| **Πολωνία** | 33.000 | 33.000 | 33.000 |

**ΑΝΑΚΕΦΑΛΑΙΩΣΗ ΠΡΟΫΠΟΛΟΓΙΣΜΟΥ**

| **Γραμμή προϋπολογισμού** | **Έτος** | **Άμεσες δαπάνες υπεργολαβιών** |
| --- | --- | --- |
| **1. Δημόσιες σχέσεις** |
| *Συνεχείς δραστηριότητες δημοσίων σχέσεων (γραφείο δημοσίων σχέσεων)* |
|   | Έτος 1 | 101.100,00 |
|   | Έτος 2 | 101.100,00 |
|   | Έτος 3 | 101.100,00 |
| **ΣΥΝΟΛΟ** |   | **303.300,00** |
| **2. Ιστότοπος, μέσα κοινωνικής δικτύωσης** |
| *2.1 Ιστοσελίδα* |
|   | Έτος 1 | 10.000,00 |
|   | Έτος 2 | 2.200,00 |
|   | Έτος 3 | 2.200,00 |
| *2.2. Μέσα κοινωνικής δικτύωσης*  |
|   | Έτος 1 | 26.600,00 |
|   | Έτος 2 | 26.600,00 |
|   | Έτος 3 | 26.600,00 |
| **ΣΥΝΟΛΟ** |   | **94.200,00** |
| **3. Διαφήμιση** |
| *Διαδικτυακά* |
|   | Έτος 1 | 54.500,00 |
|   | Έτος 2 |  54.500,00  |
|   | Έτος 3 | 54.500,00 |
| **ΣΥΝΟΛΟ** |   | **163.500,00** |
| **4. Εργαλεία επικοινωνίας** |
| *Δημοσιεύσεις, πακέτα με υλικό για τα ΜΜΕ, διαφημιστικά προϊόντα* |
|   | Έτος 1 | 32.000,00 |
|   | Έτος 2 |   |
|   | Έτος 3 | 19.300,00 |
| **ΣΥΝΟΛΟ** |   | **51.300,00** |
| **5. Εκδηλώσεις** |
| *5.1 Περίπτερα σε εμπορικές εκθέσεις* |
|   | Έτος 1 | 54.200,00 |
|   | Έτος 2 | 108.400,00 |
|   | Έτος 3 | 108.400,00 |
| *5.2 Δραστηριότητες σε σχολεία* |
|   | Έτος 1 |   |
|   | Έτος 2 | 68.800,00 |
|   | Έτος 3 | 68.800,00 |
| *5.3 Προωθητικές εκδηλώσεις* |
|   | Έτος 1 | 18.000,00 |
|   | Έτος 2 | 46.000,00 |
|   | Έτος 3 | 46.000,00 |
| **ΣΥΝΟΛΟ** |   | **518.600,00** |
| **6. Προώθηση στα σημεία πώλησης (POS)** |
| *Ημέρες δοκιμών* |
|   | Έτος 1 | 110.000,00 |
|   | Έτος 2 | 110.000,00 |
|   | Έτος 3 | 110.000,00 |
| **ΣΥΝΟΛΟ** |   | **330.000,00** |
|   |   |   |
| **ΣΥΝΟΛΟ ΟΛΩΝ ΤΩΝ ΓΡΑΜΜΩΝ ΤΟΥ ΠΡΟΫΠΟΛΟΓΙΣΜΟΥ** | Έτος 1 | **406.400,00** |
| **ΣΥΝΟΛΟ ΟΛΩΝ ΤΩΝ ΓΡΑΜΜΩΝ ΤΟΥ ΠΡΟΫΠΟΛΟΓΙΣΜΟΥ** | Έτος 2 | **517.600,00** |
| **ΣΥΝΟΛΟ ΟΛΩΝ ΤΩΝ ΓΡΑΜΜΩΝ ΤΟΥ ΠΡΟΫΠΟΛΟΓΙΣΜΟΥ** | Έτος 3 | **536.900,00** |
| **ΓΕΝΙΚΟ ΣΥΝΟΛΟ** |   | **1.460.900,00** |